 मंगलवारें मास्को इच प्रधानमंत्री मनमोहन सिंह ते पाकिस्तान दे राश्ट्रपति आसिफ अली जरदारी बछकार होई झत्त अस्पश्ट ते निश्फल रेई ऐ।  भारत पाकिस्तान बन्नें दे दौनें बक्खी दा मीडिया एह्‌दे म्हत्तव दे निम्न बिंदुएं गी सामनै आह्‌न्ने इच पिच्छे नेईं रेहा ऐ।  कुसै बी मामले इच प्रवेश गी लेइयै नेईं बलके मजूदा हलात गी दिक्खदे होई एह् बैठक सब्बै मामलें लेई अपने आपै इच इक म्हत्तवपूर्ण सफलता ऐ।  घोशना तमां एह् स्पश्ट होई गेआ ऐ जे दौनें देशें बछकार वार्ता जारी रक्खी जाग।  डा. सिंह ते जरदारी अगले म्हीने कैयरा इच होने आह्‌ली गुटनिरपेक्ष बैठक इच मिलङन।  नवम्बर 2008 इच होए मुम्बई हमलें ने असलियत इच सब्बै माध्यमें गी बंद करी दित्ता हा ते वार्ता प्रक्रिया दे भविक्ख उप्पर इक सोआलिया नशान लाई दित्ता हा, जेह्‌ड़ी कि हलांके, बिच्चा रंभ होई।  भारत ने सख्त रवैया अपनाए दा हा ते एह् फ्ही थमां कोई बी सरबंध स्थापत नेईं करूग जदूं तोड़ी जे ओह्‌दी संतुश्टी होने तोड़ी पाकिस्तान मुंबई हमलें दे मामलें इच अपना कम्म नेईं करदा।  पाकिस्तान ने बी किश बक्ख चाल्ली दा ब्यहार नेईं कीता ऐ।  एह्‌दी भारत गी पैह्‌ली प्रतिक्रिया बी स्वीकार जोग नेईं ही।  पाकिस्तान ने बी छड़ा उसै बेल्लै इस मामले इच संजीदगी दस्सी जेल्लै मुंबई हमलें गी लेइयै पाकिस्तान गी अपनी स्थिति स्पश्ट करने लेई भारत अंतर्राश्ट्रीय समर्थन जटाने इच सफल होई गेआ।  हाफिज मोहम्मद सईद दे हाल इच गै जांच थमां बरी होने कन्नै मसला होर बी पेचीदा होई गेआ।  पाकिस्तान दी अपील जेकर सरकार गी ‘सुतैंतर’ न्यायिक, खासकरियै मुक्ख न्यायाधीश इफतिखार मोहम्मद चौधरी दे फ्ही थमां शामल होने दे बाद, एह्‌दे फैसले दा सोआगत करना चाहिदा, हलांके एह् अपने इस तत्थ कन्नै भारतीय चैंता गी समाप्त करने इच सहायक नेईं होई पाया।  मुम्बई हमलें इच हफीज सईदा दा नांऽ अपराधियें दी सूची इच शामल ऐ। 